open-index/open-wikipedia-markdown huggingface dataset:
Asíski draumurinn

**Asíski draumurinn** var Íslenskir sjónvarpsþáttur sem að var sýndur á Stöð 2 árið 2017 þar sem að Auðunn Blöndal, Steinþór Hróar Steinþórsson, Sverrir Þór Sverrisson og Pétur Jóhann Sigfússon kepptust í því að ferðast um Asíu. Í þættinum voru tvö lið, *[[Auðunn Blöndal|Auddi]] og [[Steinþór Hróar Steinþórsson|Steindi]]* og *[[Sverrir Þór Sverrisson|Sveppi]] og [[Pétur Jóhann Sigfússon|Pétur]]*.

Þættirnir voru framhaldsþættir af ''Ameríska draumnum'' sem að var sendur út árið 2010 og ''Evrópska draumnum'' sem að var sendur út árið 2012. Framhaldsþátturinn *[[Suður-ameríski draumurinn]]* var sendur út árið 2018 og *[[Alheimsdraumurinn]]* árið 2025.

## Staða liða

### Pilla
Pilla var hindrun sem eitt lið getur sett á hitt liðið, sem á að hægja á þeim í stigasöfnun. Hver pilla virkaði í tvo tíma.

### Úrslit
Lokaþraut þáttaraðarinnar var að leysa þrautir víðs vegar um Hong Kong. Það lið sem að leysti þrautirnar á undan fékk 30 stig.

* Fara í þyrlu sem fer til Hong Kong Convention Center
* Finna Ladies Market og kaupa þrjá af eftirfarandi hlutum
** Úr
** Bindi
** Nærföt
** Derhúfa
** Matarprjónar
** Skartgripur
** Kjúklingafætur
** Kínverskt te
** Svínseyru
* Fara í raftækja og saumamarkað og kaupa tvo eftirfarandi hluti
** Notaður farsími
** Rafmagnsleikfang
** Rennilás
** Efnisbútur
* Finna styttu sem að heldur á Íslenska fánanum

Liðið sem fann styttuna á undan voru *Sveppi og Pétur* sem að fengu þrjátíu stig. En svo fór að *Auddi og Steindi* unnu keppnina vegna fleiri stiga yfir höfuð.
2. deild kvenna í knattspyrnu 2019

Leikar í **2. deild kvenna í knattspyrnu** hófust í 3. (stig 3) sinn árið **2019**.

## Liðin

## Staðan í deildinni
### Stigatafla
*Staðan fyrir 9. umferð, 26. júlí 2019*.

### Töfluyfirlit

## Markahæstu leikmenn
*Lokaniðurstaða 26. júlí 2019*.

## Heimildaskrá

## Heimild
*
Solveig Lára Guðmundsdóttir

**Solveig Lára Guðmundsdóttir** (f. 13. nóvember 1956) er íslenskur prestur og vígslubiskup á Hólum í Hjaltadal. 

Solveig Lára ólst upp á Reynistað í Skerjafirði í Reykjavík. Foreldrar hennar eru Guðmundur Benediktsson (1924-2005) ráðuneytisstjóri í forsætisráðuneytinu og Kristín Anna Claessen (f. 1926) hjúkrunarritari. Eiginmaður Solveigar Láru er sr. Gylfi Jónsson héraðsprestur og eiga þau fjögur börn. 

Solveig Lara lauk stúdentsprófi frá Menntaskólanum í Reykjavík árið 1976, stundaði nám í grísku og listasögu í Edinborg 1977-1978 og útskrifaðist sem guðfræðingur frá Háskóla Íslands árið 1983. Hún stundaði framhaldsnám í guðfræði í Þýskalandi veturinn 1998-1999 og veturinn 2009-2010 stundaði hún nám í þjónandi forystu.

Hún var aðstoðarprestur í Bústaðakirkju frá 1983-1986 er hún var skipuð sóknarprestur í Seltjarnarneskirkju þar sem hún starfði í 14 ár eða til ársins 2000 er hún varð sóknarprestur að Möðruvöllum í Hörgárdal. Árið 2012 var Solveig Lára kjörin vígslubiskup að Hólum í Hjaltadal.

## Tilvísanir
Seltjarnarneskirkja

**Seltjarnarneskirkja** er kirkja sem stendur við Kirkjubraut á Valhúsahæð á Seltjarnarnesi. Kirkjan tilheyrir Seltjarnarnessókn í Reykjavíkurprófastsdæmi vestra. 

Seltjarnarnessókn var stofnuð árið 1974 og fyrsti formaður sóknarnefndar var Kristín Friðbjarnardóttir en hún gegndi formennsku í sóknarnefndnni í 16 ár. Kristín tók fyrstu skóflustungu að kirkjubyggingunni árið 1981. Arkitektar kirkjunnar voru Hörður Björnsson og Hörður Harðarson. Kirkjan var vígð 19. febrúar árið 1989 en athafnir fóru fram í kjallara kirkjunnar frá 1985-1989 á meðan verið var að ljúka við bygginguna. 

Fyrsti sóknarprestur Seltjarnarneskirkju var sr. Solveig Lára Guðmundsdóttir núverandi vígslubiskup á Hólum í Hjaltadal en núverandi sóknarprestur er sr. Bjarni Þór Bjarnason.

## Tilvísanir
Mjallareyra

**Mjallareyra** (fræðiheiti: *Cerastium arvense*) er fjölær jurt af hjartagrasaætt. Hún vex í Evrópu og í Norður-Ameríku.

Cerastium arvense 5618.JPG
Cerastium arvense 5620.JPG


## Tilvísanir

*Photo gallery
Jöklafræhyrna

**Jöklafræhyrna** (fræðiheiti: *Cerastium uniflorum*) er fjölær jurt af hjartagrasaætt. Hún er ættuð frá Ölpunum í Evrópu.

Cerastium uniflorum a4.jpg
Cerastium uniflorum Einbl. Hornkraut.JPG
Cerastium uniflorum Atlas Alpenflora.jpg
Cerastium latifolium neben Steinen.jpg
Cerastium uniflorum a1.jpg


## Tilvísanir
Máraeyra

**Máraeyra** (fræðiheiti: *Cerastium gibraltaricum*) er fjölær jurt af hjartagrasaætt. Hún er ættuð frá Spáni (Cadiz og Malaga) og Rif- og Atlasfjöllum í Marokkó.

Cerastium gibraltaricum.jpg
Cerasti de Gibraltar (Cerastium gibraltaricum), jardí botànic, València.JPG
Cerasti de Gibraltar (Cerastium gibraltaricum), jardí botànic de València.JPG


## Tilvísanir
Völskueyra

**Völskueyra** (fræðiheiti: *Cerastium tomentosum*) er fjölær jurt af hjartagrasaætt. Hún er ættuð frá Ítalíu.

## Tilvísanir
Hélufræhyrna

**Hélufræhyrna** (fræðiheiti: *Cerastium brachypetalum*) er fjölær jurt af hjartagrasaætt. Hún er ættuð frá Evrasíu, en er orðin ílend í Norður-Ameríku.

## Tilvísanir
Síberíueyra

**Síberíueyra** (fræðiheiti: *Cerastium davuricum*) er fjölær jurt af hjartagrasaætt. Hún er ættuð frá Asíu. 

## Tilvísanir
Kjarrfræhyrna

**Kjarrfræhyrna** (fræðiheiti: *Cerastium maximum*) er fjölær jurt af hjartagrasaætt. Hún vex í norðaustur Asíu og norðaustur Norður-Ameríku.

## Tilvísanir

*Kjarrfræhyrna  Lystigarður Akureyrar
Alpafræhyrna

**Alpafræhyrna** (fræðiheiti: *Cerastium latifolium*) er fjölær jurt af hjartagrasaætt. Hún er ættuð frá Evrópu.

Cerastium latifolium (Kalkalpen-Hornkraut) 1138 IMG.JPG


## Tilvísanir
Engjafræhyrna

**Engjafræhyrna** (fræðiheiti: *Cerastium semidecandrum*) er einær eða tvíær jurt af hjartagrasaætt. Hún er ættuð frá Evrópu og Vestur-Asíu

## Tilvísanir
Arnarfell hið mikla

**Arnarfell hið mikla** er fjall í suðaustanverðum Hofsjökli. Fjallið er 1143 metra hátt og er rétt sunnan við systurfjall sitt Arnarfell hið litla, sem er þó aðeins 3 metrum á eftir í hæð. Arnarfellsbrekka er í suðurhlíðum fjallsins og er mjög vel gróin með ýmsum plöntum; greindar hafa verið 97 plöntur þar. Sunnan við fjallið er skriðjökullinn Múlajökull og gróðurvinin Þjórsárver.

## Tenglar
*Nat.is Arnarfell hið mikla 
*Mbl.is Á slóðum Ferðafélags Íslands: Þjórsárver og Arnarfell hið mikla. Ólafur Örn Haraldsson
Ragnhildur Gísladóttir

**Guðmunda Ragnhildur Gísladóttir**, einnig þekkt sem **Ragga Gísla** (f. 7. október 1956), er íslensk söngkona og tónskáld.

Ragnhildur útskrifaðist sem tónmenntakennari frá Tónlistaskólanum í Reykjavík, lauk BA-prófi í tónsmíðum frá Listaháskóla Íslands árið 2008 og MA-prófi frá sama skóla árið 2013. Ragnhildur var söngkona í hljómsveitunum Lummunum, Brunaliðinu, Grýlunum og Stuðmönnum og hefur einnig leikið í kvikmyndunum *[[Með allt á hreinu]]*, *[[Í takt við tímann]], [[Karlakórinn Hekla]]* og *[[Ungfrúin góða og húsið (kvikmynd)|Ungfrúin góða og húsið]]*. 

Árið 2012 hlaut Ragnhildur riddarakross Hinnar íslensku fálkaorðu fyrir framlag sitt til íslenskrar tónlistar.

## Tilvísanir
Arnarfell

**Arnarfell** getur átt við:

* Arnarfell hið mikla, við Hofsjökul
* Arnarfell hið litla, við Hofsjökul
* Arnarfell (Reykjanesskaga)
* Arnarfell (Þingvallavatn)
* Arnarfell (skip)

## Sjá einnig

* Arnarfellsjökull
* Arnarfellsalda
Brian Pilkington

**Brian Charles Pilkington** (f. 20. júlí 1950) er ensk-íslenskur myndlistamaður. Hann er þekktur fyrir myndskreytingar á fjölda íslenskra barnabóka sem hann hefur unnið frá því á níunda áratugnum. Hann hefur einnig myndskreytt eigin bók, *Dýraríki Íslands*, sem kom út árið 1992.

Brian er fæddur og uppalinn í Liverpool í Bretlandi og útskrifaðist með BA-gráðu í teikningum frá Háskólanum í Leicester. Hann flutti til Íslands árið 1974 eftir að hafa hrifist af landinu í fríi þar og hóf störf í auglýsingaiðnaðinum. Undir lok áttunda áratugsins hóf hann feril sem myndskreytari með myndum sínum í barnabókinni *Ástarsögu úr fjöllunum* eftir Guðrúnu Helgadóttur.

Frá því að Brian flutti til Íslands hefur hann myndskreytt fjölda bóka sem byggja á íslenskum þjóðsögum. Í seinni tíð hefur hann sér í lagi verið þekktur fyrir myndir sínar af jólavættum á borð við jólasveinana, Grýlu, Leppalúða og jólaköttinn. Bókin *Allt um tröll* eftir Brian hlaut viðurkenningu íslenska ferðamálaráðsins sem besta hugmynd að minjagrip frá Íslandi árið 1999. Brian hefur einnig hlotið Dimmalimm – íslensku myndskreytiverðlaunin fyrir bókina *Mánasteina í vasanum* og var tilnefndur til Barnabókaverðlauna Reykjavíkur fyrir myndir sínar í bókinni *Jólakötturinn tekinn í gegn*.

## Myndskreytt verk
* *Ástarsaga úr fjöllunum,* skrifuð af Guðrúnu Helgadóttur (1981)
* *Gilitrutt* (1982)
* *Hundrað ára afmælið*, skrifuð af Þráni Bertelssyni (1984)
* *Blómin á þakinu,* skrifuð af Ingibjörgu Sigurðardóttur (1985)
* *Dýraríki Íslands*, skrifuð af Nönnu Rögnvaldardóttur, Martin Regal, Erling Ólafssyni og Árna Ísakssyni (1992)
* *Englajól*, skrifuð af Guðrúnu Helgadóttur (1997)
* *Allt um tröll*, með Hildi Hermóðsdóttur (1999)
* *Einn dagur - þúsund ár: sagan af Snorra og Eddu*, skrifuð af Elínu Elísabetu Jóhannsdóttur (2000)
* *Mánasteinar í vasanum*, þýdd á íslensku af Sigþrúði Gunnarsdóttur (2003)
* *Á dýrabaki*, með Þórarni Eldjárn (2006)
* *Tryggðatröll*, með Jóhanni Páli Valdimarssyni og Steinari Berg Ísleifssyni (2007)
* *The hidden people of Iceland*, með Terry Gunell (2008)
* *Tröllagleði*, með Steinari Berg Ísleifssyni (2009)
* *Þrettán dagar til jóla*, þýdd á íslensku af Sigþrúði Gunnarsdóttur (2014)
* *Stúfur og snjókarlinn*, þýdd á íslensku af Sigþrúði Gunnarsdóttur (2015)
* *Tröll: grufl og góð ráð,* þýdd á íslensku af Guðmundi Andra Thorssyni (2015)
* *Jólakötturinn tekinn í gegn,* þýdd á íslensku af Sigþrúði Gunnarsdóttur (2017)
* *Það sem kindur gera þegar enginn sér til,* þýdd á íslensku af Ara Eldjárn (2021)
* *Gleðileg mjátíð*, þýdd á íslensku af Sigþrúði Gunnarsdóttur (2023)

## Tilvísanir
Glæsibær (verslunarmiðstöð)

**Glæsibær** er verslunarmiðstöð við Álfheima 74 í Reykjavík. Glæsibær var tekinn í notkun í desember árið 1970 og var á þeim tíma stærsta verslunarmiðstöð á Íslandi eða 8300 fermetrar.

Kaupmennirnir Sigurliði Kristjánsson og Valdimar Þórðarson byggðu Glæsibæ en þeir voru þekktir undir nöfnunum Silli og Valdi sem jafnframt var heiti á matvöruverslunum í þeirra eigu. Matvöruverslun Silla og Valda í Glæsibæ þótti afar glæsileg en hún var þúsund fermetrar og þar sáust ýmsar nýjungar sem ekki höfðu sést áður á Íslandi, til dæmis innkaupavagnar með barnasætum auk þess sem vöruúrval var mikið. Matvöruverslunin í Glæsibæ var rekin undir merkjum Silla til ársins 1974 en þá tók Sláturfélag Suðurlands við rekstri hennar. Síðar hafa matvöruverslanir undir merkjum 10-11 og Iceland verið starfsræktar í Glæsibæ.

Fjöldi annarra verslana hafa verið í Glæsibæ og ein þeirra, Snyrtivöruverslunin Glæsibæ er eina verslunin sem starfrækt hefur verið í verslunarmiðstöðinni samfellt frá upphafi. 

Árið 2002 voru gerðar gagngerar endurbætur á Glæsibæ og verslunarmiðstöðin stækkuð til muna, m.a. með viðbyggingu sem t.d. hýsir nú læknastofur og líkamsræktarstöð auk annarra fyrirtækja. Árið 2006 tók Heilsugæslustöðin í Glæsibæ til starfa en hún þjónar íbúum nærliggjandi hverfa. Árið 2018 var opnuð stór Nexus-verslun í Glæsibæ.

## Tilvísanir
Herdís Þorvaldsdóttir

**Herdís Þorvaldsdóttir** (15. október 1923 - 1. apríl 2013) var íslensk leikkona. Hún lék fjölda hlutverka bæði á leiksviði og í kvikmyndum.

## Fjölskylda
Herdís fæddist í Hafnarfirði en foreldrar hennar voru hjónin Þorvaldur Tómas Bjarnason (1895-1932) bóksali í Hafnarfirði og María Víðis Jónsdóttir (1895-1982). Faðir Herdísar lést þegar hún var 9 ára gömul og stóð móðir hennar þá ein eftir með 5 börn. 

Eiginmaður Herdísar var Gunnlaugur Þórðarson (1919-1998) hæstaréttarlögmaður og eignuðust þau fjögur börn, Hrafn kvikmyndaleikstjóra, Þorvald stærðfræðing, Snædísi lögfræðing og Tinnu leikkonu og fyrrum leikhússtjóra. 

## Leikferill
Herdís lærði fyrst leiklist hjá Lárusi Pálssyni og Haraldi Björnssyni en árið 1945 hélt hún til London og nam við The Royal Aca­demy of Dramatic Art (RADA).

Leikferill Herdísar hófst er hún var níu ára gömul í Gúttó í Hafnarfirði og 17 ára gömul lék hún í fyrsta sinn hjá Leikfélagi Reykjavíkur. Þegar Þjóðleikhúsið tók til starfa árið 1950 lék Herdís Snæfríði Íslandssól í ''Íslandsklukkunni'', sem var ein af opnunarsýningum leikhússins. Upp frá því starfaði Herdís við Þjóðleikhúsið til dauðadags en hún stóð á sviði þess í síðasta sinn aðeins viku fyrir andlát sitt, þá 89 ára gömul, er hún fór með hlutverk í verkinu *Karma fyrir fugla*. 

Herdís fór með fjöl­mörg aðal­hlut­verk í Þjóðleikhúsinu til dæmis titil­hlut­verkið í *Önnu Christie*, Lóu í ''Silf­ur­tungl­inu'', Geirþrúði drottn­ingu í *[[Hamlet]]*, frú Smith í *Sköll­óttu söng­kon­unni*, Maggí í *Eft­ir synda­fallið*, titil­hlut­verkið í *Candidu* og frök­en Mar­gréti í sam­nefnd­um ein­leik. Herdís lék einnig í fjölda útvarps- og sjónvarpsleikrita og einnig í fjölmörgum kvikmyndum og meðal annars fékk hún Edduverðlaunin 2002 fyrir leik sinn í kvikmyndinni *[[Hafið (kvikmynd)|Hafið]]*. Hún hlaut riddarakross Hinnar íslensku fálkaorðu árið 1969, heiðursverðlaun Leiklistarsambands Íslands Grímuna árið 2007 og heiðursverðlaun Menningarverðlauna DV árið 2010.

## Náttúruvernd
Her­dís var mik­ill nátt­úru­unn­andi og baráttumanneskja fyr­ir gróður­vernd á Íslandi. Hún stofnaði og var formaður nátt­úru­vernd­ar­sam­tak­anna Lífs og lands og ritaði á þriðja hundruð blaðagreina um umhverfismál og fjármagnaði úr eigin vasa og framleiddi heimildamynd um lausagöngu búfjár á Íslandi, *Fjallkonan hrópar á vægð* en myndin var sýnd í Ríkissjónvarpinu árið 2012. Þremur árum eftir lát Herdísar var afhjúpaður minnisvarði til minningar um framlag hennar til náttúruverndar. Minnisvarðinn er í reit Skógræktarfélags Reykjavíkur í Heiðmörk. 

## Tilvísanir


## Tenglar
Umfjöllun um Herdísi Þorvaldsdóttur á Glatkistunni
Cerastium atlanticum

**Cerastium atlanticum** er jurt af hjartagrasaætt. Hún er ættuð frá norðvestur hluta Afríku.

## Tilvísanir
Cerastium svanicum

**Cerastium svanicum** er jurt af hjartagrasaætt. Hún er ættuð frá Svaneti svæðinu í Georgíu.

## Tilvísanir
Labri

**Labri** er mælieining í fiskvinnslu, notað  um smáfisk. Nafnið kemur frá  Labradorskaga. Labri var stundum kallaður vorðfiskur og var það heiti dregið af nafni bresks fiskkaupanda, Wards að nafni. Málsfiskur var yfir 20 tommur, millifiskur 18-20, labrador- eða vorðfiskur 12-18 og handfiskur undir 12 tommum.

## Heimild
* Hvítur fiskur, Tíminn, 21.12.1994, Bls. 9
Málsfiskur

**Málsfiskur** var  mælieining á þorski við saltfiskvinnslu. Málsfiskur var yfir 20 tommur, millifiskur 18-20, labri (labrador- eða vorðfiskur) 12-18 og handfiskur undir 12 tommum.

Í ljóðinu Seltjarnarnesið er lítið og lágt segir frá því að sjómenn selja Duus kaupmanni málsfiskinn en fæða syni sína á verri kosti:
:Draga þeir marhnút í drenginn sinn.
: Duus kaupir af þeim málfiskinn.
## Heimild
* Hvítur fiskur, Tíminn, 21.12.1994, Bls. 9
Jintara Poonlarp

**Jintara Poonlarp** (6. mars 1969), er Taílensk popp-söngkona, sem fæddist í Roí Et. 

## Breiðskífur
*Took lauk auk rong rian (ถูกหลอกออกโรงเรียน)
*Wan puean kian jot mai (วานเพื่อนเขียนจดหมาย)
*Rai oi khoi rak (ไร่อ้อยคอยรัก)
*Songsan huajai (สงสารหัวใจ)
*Uaipon hai puean (อวยพรให้เพื่อน)
*Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
*Jintara Krob Krueang 1st-9th (จินตหราครบเครื่อง ชุด 1-9)
*Tao Ngoy (เต่างอย)
*Phak Dee Tee Jeb (ภักดีที่เจ็บ)

## Tenglar
Pumpuang Duangjan

**Pumpuang Duangjan** (4. ágúst 1961 – 13. júní 1992), var taílensk popp-söngkona, sem fæddist í Suphanburi. Þekktustu lög hans eru líklega *Krasae Khao Ma Si*, *Nak Rong Baan Nok* og *Phu Chai Nai Fun*.  Hún lést úr úlfa 30 ára að aldri.

Þann 4. ágúst fagnaði Google 57 ára afmæli hennar með Google Doodle-mynd sem var helguð Pumpuang.

## Breiðskífur
* *Nak Rong Baan Nok* (นักร้องบ้านนอก)
* *Noo Mai Roo* (หนูไม่เอา)
* *Kho Hai Ruai* (ขอให้รวย)
* *Som Tam* (ส้มตำ)
* *Nad Phop Na Ampoer* (นัดพบหน้าอำเภอ)
* *Take Ka Tan Phook Bo* (ตั๊กแตนผูกโบว์)
* *Anitja Tinger* (อนิจจาทิงเจอร์)
* *Aai Saang Neon* (อายแสงนีออน)

## Tenglar
Bergþór Ólason

**Bergþór Ólason** (fæddur á Akranesi 26. september 1975) er þingmaður fyrir Miðflokkinn frá 2017.

Bergþór var aðstoðarmaður Sturlu Böðvarssonar samgönguráðherra frá 2003 til 2006. Hann var fyrst kjörinn á Alþingi fyrir Miðflokkinn í Alþingiskosningum árið 2017. Hann var einn þeirra þingmanna sem náðist upptaka af á Klausturbarnum þann 20. nóvember 2018. Forsætisnefnd Alþingis úrskurðaði 1. ágúst 2019 að Bergþór, ásamt Gunnari Braga Sveinssyni, hefði með framferði sínu brotið gegn siðareglum fyrir alþingismenn. Bergþór varð aftur kjörinn í Alþingiskosningunum árið 2021 fyrir Miðflokkinn og aftur í kosningunum 2024.

## Heimildir
Birgir Þórarinsson

**Birgir Þórarinsson** (fæddur í Keflavík 23. júní 1965) var alþingismaður frá 2017 til 2024. Hann var varaþingmaður fyrir Framsóknarflokkinn frá 2010 til 2016, þingmaður fyrir Miðflokkinn frá 2017 til 2021 og þingmaður Sjálfstæðisflokksins 2021 til 2024.

Birgir tók fyrst sæti á Alþingi sem varaþingmaður Suðurkjördæmis október-nóvember 2010 og október 2012, þá fyrir hönd Framsóknarflokksins. Hann var kjörinn á Alþingi fyrir Miðflokkinn í Alþingiskosningum árið 2017. Hann var ekki meðal þeirra þingmanna sem náðist upptaka af á Klausturbarnum þann 20. nóvember 2018. Í kjölfar Klaustursmálsins óskaði Birgir eftir því að flokksráð Miðflokksins yrði kallað saman til að endurskoða trúnaðarstöður þingmanna innan flokksins.

Birgir var ræðukóngur Alþingis þrjú ár í röð sem þingmaður Miðflokksins. Birgir talaði meðal annars gegn innleiðingu þriðja orkupakkans, fyrir auknu vægi kristinfræði í íslenskum grunnskólum og fyrir því að sjónarmið þeirra sem efast um að loftslagsbreytingar séu af mannavöldum yrðu kennd í grunn- og framhaldsskólum. 

Birgir hefur hrósað Rodrigo Duterte, forseta Filippseyja, fyrir eiturlyfjastríð hans, þar sem þúsundir fólks hafa verið tekin af lífi án dóms og laga. Hann lýsti yfir efasemdum um hlutverk Íslands í ályktun gegn eiturlyfjastríði Duterte á vettvangi Mannréttindaráðs Sameinuðu þjóðanna og lagði áherslu á að það yrði skaði ef Filippseyjar slitu stjórnmálasambandi við Ísland þar sem Filippseyjar væru eina kristna landið í Suður-Asíu.

Birgir náði endurkjöri á þing í Alþingiskosningunum 2021 og var aftur kjördæmakjörinn sem þingmaður Miðflokksins í Suðurkjördæmi. Hann var einn aðeins þriggja Miðflokksmanna sem náðu inn á þing í kosningunum. Birgir ákvað hins vegar að segja skilið við Miðflokkinn eftir kosningarnar og gekk í Sjálfstæðisflokkinn. Flokkaskipti Birgi voru umdeild þar sem hann skipti um flokk aðeins tveimur vikum eftir kosningarnar, áður en nýtt þing hafði komið saman. Birgir vísaði til Klaustursmálsins sem ástæðu fyrir flokksskiptunum en Sigmundur Davíð Gunnlaugsson, formaður Miðflokksins, leiddi líkur að því að Birgir hefði ígrundað flokksskiptin fyrir kosningarnar og þar með háð kosningabaráttuna undir „fölsku flaggi“.

Birgir sóttist eftir þriðja sæti á framboðslista Sjálfstæðisflokks í Suðurkjördæmi fyrir alþingiskosningarnar 2024 en fékk ekki það sæti við röðun á lista á kjördæmisþingi flokksins 20. október 2024.

## Heimildir
Guðmundur Ingi Kristinsson

**Guðmundur Ingi Kristinsson** (fæddur í Reykjavík 14. júlí 1955) er þingmaður fyrir Flokk fólksins og mennta- og barnamálaráðherra. Hann var fyrst kjörinn í Alþingiskosningum árið 2017. 

Guðmundur Ingi tók við embætti mennta- og barnamálaráðherra þann 23. mars 2025 í ríkisstjórn Kristrúnar Frostadóttur eftir afsögn Ásthildar Lóu Þórsdóttur. 

Guðmundur Ingi sagði af sér 8. janúar 2026 vegna veikinda. Hann hafði verið í veikindaleyfi frá desember árið áður. 

## Tilvísanir
Queens Park Rangers F.C.

**Queens Park Rangers Football Club** er enskt knattspyrnulið frá Shepherd's Bush í vestur-London sem spilar í ensku meistaradeildinni. Liðið var stofnað árið 1882 sem Christchurch Rangers og var heimavöllurinn við Queens Park sem er norður af núverandi velli. Helstu andstæðingar úr vestur-London eru Chelsea FC, Fulham FC og Brentford FC.

Heiðar Helguson spilaði með liðinu frá 2008-2012.

## Besti árangur
*2. sæti í efstu deild tímabilið 1975–76.
*League Cup sigurvegarar árið 1967.

## Heimildir
Brentford FC

**Brentford Football Club** er enskt knattspyrnulið frá Brentford í vestur-London sem spilar í ensku úrvalsdeildinni. Liðið var stofnað árið 1889 og spilaði á heimavelli sínum Griffin Park frá 1904-2020. Frá 2020 spilaði liðið á nýjum velli; Brentford Community Stadium. Helstu andstæðingar eru nágrannaliðin Fulham FC og Queens Park Rangers.

Liðið komst í efstu deild 2021 eftir umspil en það hafði ekki spilað þar í nær 75 ár (1946-1947). Liðið endaði í 13. sæti tímabilið 2021-2022 og 9. sæti tímabilið eftir.

## Íslenskir leikmenn
*Ívar Ingimarsson 1999-2002
*Patrik Gunnarsson 2018-2022
*Hákon Rafn Valdimarsson 2023-
Volbeat

**Volbeat** er dönsk þungarokkssveit sem var stofnuð í Kaupmannahöfn árið 2001. Hljómsveitin spilar blöndu af rokki, þungarokki, groove metal og rokkabillí. Hún var stofnuð á rústum dauðarokkssveitarinnar Dominus en Michael Poulsen söngvari og gítarleikari hennar hafði fengið nóg af slíkri tónlist og vildi reyna fyrir sér eitthvað nýtt (nafnið á nýja bandinu var tekið af þriðju plötu Dominus: *Vol.Beat*).

Allar plötur Volbeat hafa hlotið gullsölu í Danmörku. Einnig hefur sveitin gert það gott í Þýskalandi, Svíþjóð, Austurríki, Finnlandi og Bandaríkjunum. Volbeat hefur farið í tónleikaferðalög með Metallica um Evrópu og Norður Ameríku.

Rob Caggiano, fyrrum gítarleikari Anthrax gekk í hljómsveitina árið 2013 en ætlunin var fyrst að hann væri aðeins upptökustjóri, hann var meðlimur í áratug.

## Meðlimir
*Michael Poulsen – söngur, gítar (2001–)
*Jon Larsen – trommur (2001–)
*Kaspar Boye Larsen – bassi, bakraddir (2006, 2016–)
*Flemming C. Lund – gítar og bakraddir (2026-, tónleikameðlimur 2023-2026)

## Fyrrum meðlimir
*Rob Caggiano – gítar, bakraddir (2013–2023), bassi (2015–2016)
*Anders Kjølholm – bassi, bakraddir (2001–2015)
*Teddy Vang – gítar (2001–2002)
*Franz "Hellboss" Gottschalk – gítar, bakraddir (2002–2006)
*Thomas Bredahl – gítar, bakraddir (2006–2011)

## Breiðskífur
*The Strength / The Sound / The Songs (2005)
*Rock the Rebel / Metal the Devil (2007)
*Guitar Gangsters & Cadillac Blood (2008)
*Beyond Hell / Above Heaven (2010)
*Outlaw Gentlemen & Shady Ladies (2013)
*Seal the Deal & Let's Boogie (2016)
*Rewind, Replay, Rebound (2019)
*Servant of the Mind (2021)
*God of Angels Trust (2025)

## Heimild

*
Margrét Jónsdóttir (skáld)

**Margrét Jónsdóttir** (20. ágúst 1893 - 9. desember 1971) var íslenskt skáld, kennari og ritstjóri barnablaðsins Æskunnar. Hið þekkta kvæði *[[Ísland er land þitt]]* var samið af Margréti. 

## Fjölskylda
Margrét fæddist að Árbæ í Holtum í Rangárvallasýslu. Foreldrar hennar voru Stefanía Jónsdóttir og Jón Gunnlaugur Sigurðsson sýsluskrifari í Rangárþingi og síðar bóndi að Hofgörðum á Snæfellsnesi. Stefanía var einstæð móðir og starfaði sem ráðskona hjá Páli Briem sýslumanni en hafði þrátt fyrir fátækt gengið í Kvennaskólann að Ytri-Ey þar sem Elín Briem var skólastýra. Þegar Margrét var um tvítugt fluttust mæðgurnar til Reykjavíkur og bjuggu saman allt þar til Stefanía lést árið 1956. Þegar Margrét var 66 ára gömul giftist hún Magnúsi Péturssyni kennara frá Akureyri en þau höfðu fyrst kynnst í kaupavinnu sem ungt fólk mörgum áratugum fyrr.

## Menntun og störf
Þegar Margrét var 12 ára gætti hún barna á heimili Einars Benediktssonar skálds. Hún gekk í Kvennaskólann í Reykjavík 1910-1912. Að loknu námi í Kvennaskólanum starfaði hún við heimiliskennslu í Borgarfirði og Gullbringusýslu auk þess sem hún vann við verslunar- og skrifstofustörf. Árið 1923 hélt hún til Danmerkur og vann þar við saumaskap og sótti kennaranámskeið. Hún var einn vetur í Björgvin í Noregi en snéri aftur til Íslands og settist í Kennaraskóla Íslands og lauk kennaraprófi árið 1926. 

Hún kenndi við Barnaskólann í Reykjavík og síðar Austurbæjarskóla, en hætti kennslu vegna veikinda árið 1944 en vann lengi sem gæslukona á Þjóðminjasafninu. Hún starfaði mikið að félagsmálum, var m.a. í Góðtemplarareglunni og í Lestarfélagi kvenna og var ritstjóri barnablaðsins Æskunnar frá 1928-1942. Blaðið varð útbreiddasta barnablað á Íslandi undir ritstjórn Margrétar.

Margrét var iðin við ritstörf og eftir hana liggja fjöldi ljóðabóka en einnig þýðingar, barnabækur, smásögur og leikrit auk skrifa hennar í Æskuna. Þekktasta kvæði Margrétar er án efa *[[Ísland er land þitt]]* en það birtist fyrst í þjóðhátíðarblaði Morgunblaðsins 17. júní 1954. Síðar samdi Magnús Þór Sigmundsson lag við texta Margrétar.

## Tilvísanir



## Tenglar

* Glatkistan
Margrét Jónsdóttir

**Margrét Jónsdóttir** getur átt við:

*Margrét Jónsdóttir (skáld)
*Margrét Jónsdóttir (listamaður)
*Margrét Jónsdóttir, forstöðumaður og handhafi Fálkaorðunnar
Derby County

**Derby County Football Club**  er enskt knattspyrnulið frá Derby í Derbyshire á mið-Englandi. Liðið spilar í League One. Það var stofnað árið 1884 og var eitt af 12 stofnliðum ensku deildarinnar árið 1888. Lið vann 2 titla í efstu deild Englands á 8. áratugnum og vann FA Cup tímabilið 1945–46.

Derby fór í greiðslustöðvun árið 2021 og var refsað með því að taka af liðinu 21 stig tímabilið 2021-2022. Liðið féll í League One í kjölfarið. Wayne Rooney þjálfaði þá liðið.
Fáskrúðsfjarðargöng

**Fáskrúðsfjarðargöng** eru jarðgöng á Austurlandi sem opnuð voru í september árið 2005. Göngin eru 5.850 m löng. Þau tengja Fáskrúðsfjörð og Reyðarfjörð og stytta leiðina á milli þeirra um 31 kílómetra og hringveginn um 34 kílómetra. . 

## Tenglar
*Austurland - Fáskrúðsfjarðargöng 
*Jarðgöng á Íslandi
## Tilvísanir
Sigurður Páll Jónsson

**Sigurður Páll Jónsson** (fæddur í Borgarnesi 23. júní 1958) er fyrrum þingmaður fyrir Miðflokkinn.

Sigurður tók fyrst sæti á Alþingi sem varaþingmaður Norðvesturkjördæmis desember 2013, maí, október og desember 2014, maí, nóvember og desember 2015, janúar-febrúar og apríl 2016 og maí 2017, þá fyrir hönd Framsóknarflokksins. Hann var kjörinn á Alþingi fyrir Miðflokkinn í Alþingiskosningum árið 2017.
Sheffield Wednesday F.C.

**Sheffield Wednesday Football Club**  er enskt knattspyrnulið frá Sheffield á mið-Englandi. Liðið spilar í League One. Það var stofnað árið 1867 sem hliðarverkefni krikketliðsins The Wednesday Cricket Club og hét það fyrst um sinn *Wednesday Football Club*. Liðið hefur oftast spilað í efstu deild en hefur ekki verið þar síðan árið 2000. Það hefur unnið 4 deildartitla, 3 FA bikara og einn deildabikar.
Bristol City F.C.

**Bristol City Football Club **  er enskt knattspyrnulið frá Bristol í Englandi. Liðið spilar í ensku meistaradeildinni. Það var stofnað árið 1880 og er besti árangur liðsins annað sæti í efstu deild (1907). Hörður Björgvin Magnússon spilaði með félaginu.
Barnsley F.C.

**Barnsley Football Club**  er enskt knattspyrnulið frá Barnsley í South Yorkshire á Englandi. Liðið spilar í ensku meistaradeildinni. Það var stofnað árið 1887.
Liðið vann FA Cup tímabilið 1911–12.

## Íslendingar hjá Barnsley F.C.
Tveir íslendingar hafa leikið með félaginu, Emil Hallfreðsson og Sigurður Jónsson. Þá stýrði Guðjón Þórðarson liðinu tímabilið 2003-2004.

## Tilvísanir
Ólafur Ísleifsson

**Ólafur Ísleifsson** (fæddur í Reykjavík 10. febrúar 1955) var þingmaður fyrir Flokk fólksins og Miðflokkinn frá 2017 til 2021. Hann er hagfræðingur að mennt.

Ólafur var kjörinn á Alþingi fyrir Flokk fólksins í Alþingiskosningum árið 2017. Hann var einn þeirra þingmanna sem náðist upptaka af á Klausturbarnum þann 20. nóvember 2018. Í kjölfarið á málinu var honum vikið úr Flokki fólksins ásamt Karli Gauta Hjaltasyni. Þeir Ólafur og Karl gengu síðar til liðs við Miðflokkinn í febrúar 2019. Í júlí 2021 tilkynnti Ólafur að hann myndi ekki bjóða sig fram í alþingiskosningunum sama ár.

## Heimildir
Sigríður Zoëga

**Sigríður Zoëga** (14. apríl 1889 - 24. september 1968) var íslenskur ljósmyndari. Sigríður þótti einn fremsti stúdíóljósmyndari landsins á sínum tíma og rak ljósmyndastofu í Reykjavík í 40 ár. 

Sigríður ólst upp í Reykjavík og foreldrar hennar voru hjónin Geir T. Zoëga rektor Menntaskólans í Reykjavík og Bryndís Sigurðardóttir. 

Árið 1907 réð Sigríður sig til starfa á Ljósmyndastofu Péturs Brynjólfssonar við Hverfisgötu í Reykjavík en þremur árum síðar sigldi hún til Kaupmannahafnar og áformaði að hefja þar nám í ljósmyndun. Henni gekk hins vegar illa að komast að á ljósmyndastofum í Kaupmannahöfn svo úr varð að hún hélt til Þýskalands og þar stundaði hún nám í ljósmyndun í þrjú ár. Sigríður lauk námi árið 1914 og snéri þá aftur heim til Íslands og opnaði fljótt eigin ljósmyndastofu sem hún rak í 40 ár. 

Ljósmyndaplötusafn Sigríðar er varðveitt í Þjóðminjasafni Íslands en Sigríður og samstarfskona hennar Steinunn Thorsteinsson afhentu safninu allt ljósmyndasafn sitt árið 1955. Árið 2000 gaf Þjóðminjasafnið út bókina *Sigríður Zoëga: Ljósmyndari í Reykjavík* þar sem fjallað var um feril Sigríðar. 

## Tilvísanir
Jenna Jensdóttir

**Jenna Jensdóttir** (24. ágúst 1918 - 6. mars 2016) var íslenskur kennari og barnabókahöfundur. Eftir hana liggur fjöldi barna- og unglingabóka, þekktastar af þeim eru ­Öddubæk­urn­ar.   

## Ævi
Jenna fæddist að Læk í Dýrafirði og foreldrar hennar voru hjónin Ásta Sóllilja Kristjánsdóttir (1892-1936) húsmóðir og Jens Guðmundur Jónsson (1890-1976) bóndi og kennari. Eiginmaður Jennu var Hreiðar Stefánsson (1918-1995) kennari og rithöfundur. Þau eignuðust tvo syni. 

Eftir að Jenna fór að heiman var hún vinnukona í Stykkishólmi um skeið en hélt síðan til Reykjavíkur og hóf nám við Kennaraskólann og nam þar frá 1940-1942. Hún hætti námi en tók upp þráðinn síðar og lauk kennaranáminu árið 1963. Árið 1942 stofnaði hún ásamt manni sínum Hreiðarsskóla á Akureyri og starfaði við hann til ársins 1963. Hún var kennari við Barnaskóla Akureyrar 1962-1963 og kennari við Langholtsskóla frá 1963-1984. Hún kenndi einnig um skeið við Barnaskóla Garðabæjar og við Námsflokka Reykjavíkur. Frá 1974-2001 var Jenna bókmenntagagnrýnandi og greinahöfundur við Morgunblaðið.

## Ritstörf
Jenna var barnung þegar hóf skriftir og þegar hún var sextán ára gömul höfðu skrif hennar birst á prenti.Jenna og Hreiðar eiginmaður hennar voru höfundar 24 bóka fyrir börn og unglinga. Þeirra þekktastar eru Öddubækurnar svokölluðu en þær urðu sjö talsins. Þau hjónin voru bæði skráð sem höfundar Öddubókanna en Jenna sagði síðar í viðtali að hún hafi skrifað þær ein. Þau hjón hafi alltaf skrifað í sitthvoru lagi en þau hafi ákveðið að setja nöfn þeirra beggja á bækurnar því þau hafi hugsað með sér að barnaskólinn þeirra, Hreiðarsskóli kynntari ef bækurnar væru einnig merktar Hreiðari.

## Bækur Jennu og Hreiðars
1944 - *Skógarævintýri*

1946 - *Adda*

1947 - *Adda og litli bróðir*

1948 - *Sumar í sveit*

1948 - *Adda lærir að synda*

1949 - *Adda kemur heim*

1950 - *Adda í kaupavinnu*

1951 - *Adda í menntaskóla*

1952 - *Adda trúlofast*

1955 - *Bjallan hringir*

1956 - *Snorri*

1958 - *Snjallir snáðar*

1960 - *Litli læknissonurinn*

1961 - *Vaskir vinir*

1965 - *Það er leikur að lesa*

1966 - *Bítlar eða bláklukkur*

1967 - *Stelpur í stuttum pilsum*

1968 - *Stúlka með ljósa lokka*

1969 - *Óskasteinn á tunglinu*

1970 - *Blómin í Bláfjöllum*

1974 - *Blómin anga*

1976 - *Jón Elías*

### Aðrar bækur eftir Jennu:
1975 - *Engispretturnar hafa engan konung* (ljóð)

1993 - *Ásta Sóllilja*

1998 - *Svipur daganna*

## Viðurkenningar
Jenna hlaut fjölmargar viðurkenningar fyrir ritstörf sín. Hún og Hreiðar maður hennar hlutu verðlaun Fræðsluráðs Reykjavíkur árið 1973 og verðlaun Rithöfundasambands Íslands og Ríkisútvarpsins árið 1974. Jenna hlaut viðurkenningar úr Rithöfundasjóði Íslands árin 1979, 1987 og 1995. Jenna hlaut Samfélagsverðlaun Fréttablaðsins árið 2011 og árið 2015 var hún heiðruð sérstaklega á Menningarhátíð Seltjarnarness en Jenna var búsett þar síðustu æviár sín.

## Tilvísanir
Karl Gauti Hjaltason

**Karl Gauti Hjaltason** (fæddur í Reykjavík 31. maí 1959) er íslenskur lögfræðingur, karatemaður, lögreglustjóri og þingmaður fyrir Miðflokkinn.

Karl er lögfræðingur að mennt. Hann hefur gegnt ýmsum störfum, verið sýslumaður í Vestmannaeyjum, Árnessýslu, Hólmavík og skólastjóri Lögregluskóla ríkisins.
Hann hefur komið að ýmsu íþrótta- og félagsstarfi: Stofnaði karatefélagið Þórshamar árið 1979 og var fyrsti formaður þess, formaður Taflfélags Vestmannaeyja og fyrsti formaður Stjörnufræðifélags Vestmannaeyja og hvatamaður að stofnun þess. Hann er með svarta beltið í karate. 
Karl var kjörinn á Alþingi fyrir Flokk fólksins í Alþingiskosningum árið 2017. Hann var einn þeirra þingmanna sem náðist upptaka af á Klausturbarnum þann 20. nóvember 2018. Í kjölfarið á Klaustursmálinu var honum vikið úr Flokki fólksins ásamt Ólafi Ísleifssyni. Þeir Karl og Ólafur gengu síðar til liðs við Miðflokkinn. 

Karl Gauti datt út af þingi í Alþingiskosningunum 2021. Árið 2023 var hann skipaður lögreglustjóri á Vestmannaeyjum af Jóni Gunnarssyni dómsmálaráðherra. Íris Róbertsdóttir, bæjarstjóri í Vestmannaeyjum, gagnrýndi skipun hans vegna kvenfyrirlitningar sem henni og fleirum hefði verið sýnd í umræðunum á Klausturbar 2017. 

Karl Gauti leiddi lista Miðflokksins í Suðurkjördæmi í Alþingiskosningunum 2024 og náði kjöri á þing á ný. 

## Heimildir
Cerastium fasciculatum

**Cerastium fasciculatum** er jurt af hjartagrasaætt. Þetta er líklega samnefni við Cerastium arvense infrasp. arvense.

## Tilvísanir
Cerastium dinaricum

**Cerastium dinaricum** er jurt af hjartagrasaætt. Hún þekkist frá einum stað í Slóveníu.

## Tilvísanir
Cerastium gracile

**Cerastium gracile** er jurt af hjartagrasaætt. Hún er ættuð frá vestur Miðjarðarhafssvæðinu.

## Tilvísanir
Hjúkrunarfræði

**Hjúkrunarfræði** er fag innan heilbrigðisvísinda þar sem umönnun sjúklinga, fjölskyldna og samfélags er sinnt svo fólk megi ná, bæta eða viðhalda heilsu sinni. 

Á Íslandi er starfandi Félag íslenskra hjúkrunarfræðinga og félagsmenn eru tæplega 4.000 hjúkrunarfræðingar. 

Eftirtaldar fagdeildir eru starfandi innan félagsins:

* Barnahjúkrun
* Bráðahjúkrun
* Bæklunarhjúkrun
* Geðhjúkrun
* Gigtarhjúkrun
* Gjörgæsluhjúkrun
* Heilsugæsluhjúkrun
* Hjartahjúkrun
* Krabbameinshjúkrun
* Lungnahjúkrun
* Nýrnahjúkrun
* Samþætt hjúkrun
* Sérfræðingar
* Skurðhjúkrun
* Speglanahjúkrun
* Stjórnendur
* Svæfingahjúkrun
* Sykursýkishjúkrun
* Taugahjúkrun
* Upplýsingatækni
* Vísindarannsakendur
* Þvagfærahjúkrun
* Öldrunarhjúkrun
* Öldungadeild

## Heimildir
Fótboltafélagið Falur á heimavelli

**Fótboltafélagið Falur á heimavelli** (hollenska: *F.C. Knudde thuis*) er hollensk myndasaga og fyrsta bókin í bókaflokknum um Fótboltafélagið Fal. Hún var samvinnuverkefni íþróttafréttamannsins John le Noble og teiknarans Toon van Driel, sem kalla sig Joop & Toon. Bókin kom út árið 1978.

## Söguþráður
Sagan hefst við upphaf undirbúningstímabils Fótboltafélagsins Fals fyrir komandi leiktíð í hollensku deildinni. Leikmenn eru einn af öðrum kynntir fyrir hinum nafnlausa þjálfara félagsins, má þar nefna fyrirliðann Berta, markvörðinn Dagsson, varnarjaxlinn Fauta, suður-ameríska framherjann Marínó-Marínó Sólbrendó og ofvitann Baldvin Veitvel. Æfingarnar ganga afleitlega enda leikmennirnir flestir fáráðar eða lánlausir með öllu.

Keppnistímabilið byrjar illa og Falsmenn eru 14:1 undir gegn Hármenningum í leikhléi. Styrktaraðili Fals, Nebbi flippari siðblindur framleiðandi hvers kyns hrekkjatækja, tekur þá málin í sínar hendur. Með hvers kyns bellibrögðum tekst honum að tryggja liði sínu sigurinn í hverri viðureigninni á fætur annarri uns Falsmenn standa uppi sem meistarar.

## Íslensk útgáfa
Fótboltafélagið Falur á heimavelli var gefin út af Erni og Örlygi árið 1978 í býsna frjálslegri íslenskri þýðingu Ólafs Garðarssonar. Þetta var fyrsta myndasagan sem bókaforlagið gaf út.
Cerastium fragillimum

**Cerastium fragillimum** er jurt af hjartagrasaætt. Hún er ættuð frá suðaustur Evrópu og Litlu-Asíu.

## Tilvísanir
Cerastium dominici

**Cerastium dominici** er jurt af hjartagrasaætt. Hún er ættuð frá Tyrklandi og Grikklandseyjum.

## Tilvísanir
Brúðarförin í Harðangri

**Brúðarförin í Harðangri** er málverk frá 1848 málað af Hans Gude og Adolph Tidemand. Málverkið er eitt þekktasta málverk í Noregi. Gude málaði landslagið og Tidemand brúðarförina. Málverkið er 93 x 130 sm og er varðveitt í þjóðminjasafninu í Osló. Það er talið afar gott dæmi um rómantíska þjóðernishyggju í Noregi.

Málverkið er af brúðarfylgd sem siglir í bátum yfir fjörð eftir hjónavígslu. Brúðhjónin sitja í fremsta bátnum og brúðkaupsgestir í bátum fyrir aftan. Brúðhjónin eru klædd  norskum þjóðbúningum og brúðurin ber brúðarkrónu og annað hefðbundið skart. Flestir gestanna eru í þjóðbúningum. Landslagið sýnir sumardag og spegilsléttan fjörð umlukinn háum fjöllum með skógivöxnum hlíðum. Í bakgrunni sést í stafkirkju frá miðöldum. 

Málverkið var í bakgrunni í menningarviðburðum í  Christiania leikhúsinu árið 1849.  Tidemand og Gude máluðu bakgrunninn á  striga og á leiksviðinu miðju var komið fyrir báti með fólki sem var klætt í þjóðbúninga eins líkt málverkinu og mögulegt var. Dagskráin byrjaði þá með söng og hljóðfæraleik. Þar var flutt kvæði Andreas Munchs  «Der aander en tindrende Sommerluft varmt over Hardangerfjords Vande» en það var sungið var undir tónlist eftir  Halfdan Kjerulf. Kvæði Munch fjallar um málverkið. Matthías Jochumsson þýddi kvæði  Munch svohljóðandi:

:Það angar sumar og sólskinsblær
:á sæflötinn Harðangurs stranda,
:en himinfjöllin svo heiðblá-tær
:í hátignarveldi standa.
:Það glampar á breiða og hágræna hlíð,
:sitt helgidags skart ber sveitin fríð,
:því heim á blánandi bárum
:fer brúðför á léttum árum.

:Í stafninum situr brúðurin blíð,
:eins björt eins og sveitin og stundin,
:með kórónu á höfði sem kóngsdóttir fríð
:og klædd eins og fornaldarsprundin,
:og brúðguminn hlær við með hattinn í mund,
:nú hefir hana náð sinni óskastund,
:hann lítur í kvennaugans ljóma
:sitt líf eins og brúðför tóma. 

:Það dunar um loptið og fjörð og fell.
:af fiðlum og söngraddahljómi,
:og skeiðinni svarar og skotanna hvell
:hver skógshlíð með fagnaðar-ómi.
:Við brúðmeyjar gaspra menn gamanhjal,
:þó gleymir ei sá, er skenkja skal,
:að hressa við hjörtun sem tungu,
:til heiðurs við brúðhjónin ungu.

:Svo svífa menn áfram með sönglist og spil
:um sævarins spegilinn skýra,
:það smáfjölga bátar um blásalar hyl
:með brúðfarargestina dýra.
:Það blánar und hlíð og það blankar á tind,
:af björkunum angar og skrúðgrænni lind,
:en klukkurnar kveðja með hljómi
:frá kirkjunnar heilaga dómi!

:Eitt augnablik gripið með láði og lög, —
:sjá, löðrið sem árarnar mynda! —
:nam fegurðar-íþróttin undrunarhög
:í yndælli skuggsjá binda.
:Og hátt skal hún sett fyrir hvers manns sjón,
:svo heimurinn sjái vort tigna frón,
:og fái þá fegurð að dreyma,
:sem firðirnir norsku geyma!

## Heimildir
* Brúðarförin á Harðangri, Suðri, 36. tölublað (30.11.1885), Blaðsíða 141
Sérherbergi

**Sérherbergi** er femínisk ritgerð eftir bresku skáldkonuna Virginiu Woolf. Verkið sem á ensku nefnist *A Room of One's Own*, kom fyrst út árið 1929 og byggir á tveimur fyrirlestrum Woolf sem hún hélt við kvennaháskólana Girton og Newnham í Cambridge í október árið 1928. 

Verkið kom út í íslenskri þýðingu Helgu Kress árið 1983.

Titill verksins byggir á þeirri hugmynd Woolf að konur verði að hafa bæði fjárhagslegt sjálfstæði og sérherbergi út af fyrir sig svo þær hafi möguleika á því að loka sig af og öðlast nægilegt næði til að skapa skáldverk. Woolf nefnir að í gegnum aldirnar hafi konum verið haldið frá skrifum bæði af félagslegum og fjárhagslegum ástæðum því samfélagið hafi krafist annars af þeim en að iðka skáldskap. Woolf veltir því upp hvort konur hefðu verið færar um að skapa skáldverk í sama gæðaflokki og verk William Shakespeare og ímyndar sér jafnframt að Shakespere hafi átt systur búna jafnmiklum hæfileikum og hann og veltir því fyrir sér hvað hefði orðið um hana. Woolf fer fram á endurmat á bókmenntum kvenna sem hún segir að hafi alltaf verið metnar út frá forsendum karla og út frá ríkjandi gildismati sem væri byggt á gildum og reynsluheimi karla.

## Tilvísanir
Philip Bensing

**Philip Bensing** var bandarískur körfuknattleiksþjálfari og hermaður. Hann tók við meistaraflokki karla hjá KR snemma árs 1965 af Tom Robinson og gerði liðið að Íslandsmeisturum vorið 1965. Hann lét að störfum hjá KR í desember 1965 eftir að hafa stýrt félaginu í Evrópukeppni meistaraliða (nú EuroLeague).
Bensing var liðþjálfi hjá Varnarliðinu á Keflavíkurflugvelli. Hann var lærður körfuboltaþjálfari og þjálfaði mikið innan bandaríska hersins.

## Titlar
*Íslandsmeistari karla: 1965

## Heimildir
Melabúðin

**Melabúðin** er matvöruverslun í Vesturbæ Reykjavíkur. Melabúðin er rótgróin kaupmannsbúð þar sem hægt er að velja kjöt- og fiskmeti eftir vigt. Verslunin sem var stofnuð árið 1956 var ein fyrsta sjálfsafgreiðsluverslun landsins. Melabúðin er til húsa í 220 fm rými á horni Hagamels og Hofsvallagötu. 

Stofnandi verslunarinnar var Sigurður Magnússon. Núverandi eigandur eru Pétur Alan Guðmundsson og Snorri Guðmundsson en foreldrar þeirra, Guðmundur Júlíusson og Katrín Stella Briem, keyptu verslunina af Hreini Bjarnasyni árið 1979.

## Tilvísanir
Suðurver

**Suðurver** er verslunarkjarni sem stendur við gatnamót Stigahlíðar og Kringlumýrarbrautar í Reykjavík. Húsnæðið var tekið í notkun árið 1966 og í upphafi voru þar meðal annars blómaverslun, fiskbúð, matvöruverslun, fatahreinsun og kjötbúð.

Ýmis starfsemi hefur verið til húsa í Suðurveri. Jazzballettskóli Báru hóf starfsemi sína þar árið 1967. Nú er bakarí, apótek, matvöruverslun - sem hætti rekstri annaðhvort  á árinu 2024 eða 2025, veitingastaður, hárgreiðslustofa auk fleiri fyrirtækja til húsa í Suðurveri.

Árið 2018 sóttu eigendur verslunarkjarnans um leyfi frá skipulagsyfirvöldum í Reykjavík til að reisa hæð ofan á bygginguna og koma þar fyrir 14 íbúðum.

Aðrar verslunarmiðstöðvar í Reykjavík með nöfn af sama toga voru Vesturver og Norðurver auk Austurvers sem enn er starfandi undir sama nafni.

## Tilvísanir
Uxi 95

**Uxi 95** var útihátíð sem var haldin um verslunarmannahelgina 1995 á Kirkjubæjarklaustri. Á hátíðinni kom fram fjöldi innlendra og erlendra tónlistarmanna (The Prodigy þar á meðal), sem hefur hjálpað Uxa að lifa í minningunni sem einn helsti menningarviðburður tíunda áratugarins. Skipuleggjendur bjuggust við á milli 10 og 15 þúsund gestum, en þegar upp var staðið voru gestir rétt um 4000 talsins. 

## Tilvísanir


## Tenglar

* Glatkistan
Ólafur Þór Gunnarsson

**Ólafur Þór Gunnarsson**  (f. 17. júlí 1963) er íslenskur læknir og fyrrum alþingismaður og bæjarfulltrúi í Kópavogi. Ólafur var varaþingmaður Vinstri grænna í suðvesturkjördæmi eftir alþingiskosningarnar 2009 en tók sæti á þingi sem aðalmaður við brotthvarf Guðfríðar Lilju Grétarsdóttur í árslok 2012. Hann náði svo síðar kjöri fyrir VG í suðvesturkjördæmi í alþingiskosningunum 2017.
Barnsley

**Barnsley** er bær í  South Yorkshire, Englandi, á milli Leeds og Sheffield. Í manntali árið 2011 voru þar um 91.000  íbúar. Barnsley er fyrrum vefnaðar- og kolabær.

*Barnsley F.C. er knattspyrnulið bæjarins.
*Meðlimir hljómsveitanna Arctic Monkeys, The Darkness og Saxon hafa búið í bænum.

## Heimild

*
Húsafellsskógur

**Húsafellsskógur** er lágvaxinn birkiskógur í Borgarbyggð á Vesturlandi. Hann hefur verið friðaður frá árinu 1974. Skógurinn er vinsælt útivistar og sumarbústaðarsvæði.

## Tengt efni
*Húsafell

## Tilvísanir
Kráka

**Krákur** eru spörfuglar af hröfnungaætt. Nafnið „kráka“ er almennt heiti fyrir marga minni fugla í ættkvíslinni *Corvus*, stærri og sterkbyggðari fuglar í þeirri ættkvísl eru oft nefndir hrafnar.

Flækingar á Íslandi eru m.a. dvergkráka, sem er algeng í Evrópu. Svartkráka er mjög algeng í Evrópu. Krákur finnast í öllum heimsálfum. Þær eru alætur og eiga það til að grafa mat sinn til síðari nota. Krákur hafa hæfileika til að læra, nota verkfæri og leysa þrautir.

## Tenglar
*Vísindavefur: Hvað geturðu sagt mér um krákur?
*Vśindavefur: Hvers vegna eru ekki krákur á Íslandi?
Milton Keynes

**Milton Keynes** (stytt sem MK) er borg í Buckinghamshire, Englandi, um 80 km norðvestur af London. Íbúar voru nálægt 264.000 í manntalinu árið 2021. Borgin var stofnuð á 7. áratugnum til að draga úr útþenslu London. Nafnið var tekið af þorpinu Middleton Keynes á svæðinu. Borgin er mjög græn er 25% af henni eru almenningsgarðar og skóglendi.

## Heimild
Eredivisie

**Eredivisie** eða **Hollenska úrvalsdeildin** er efsta deild knattspyrnu í Hollandi. Hún var stofnuð árið 1956 og eru nú 18 lið í deildinni. Sigursælustu liði eru Ajax með 36 titla, PSV Eindhoven með 26 titla og Feyenoord með 15. 

Tímabilið 2013–14 varð Alfreð Finnbogason markakóngur deildarinnar fyrir liðið SC Heerenveen.

## Heimild
Roblox

**Roblox** er vettvangur fyrir leikjagerð og fjölnotendanetleiki sem gerir notendum kleift að hanna eigin leiki og spila leiki sem aðrir notendur hafa hannað. Vettvangurinn var stofnaður árið 2004 af David Baszucki og Erik Cassel, en honum var formlega hleypt af stokkunum árið 2006. Í febrúar 2025 hafði vettvangurinn 85,3 milljón virka notendur á dag að meðaltali. Samkvæmt fyrirtækinu er helmingur allra bandarískra barna yngri en 16 ára meðal mánaðarlegs notendahóps þeirra.

Roblox hýsir milljónir leikja (er kallast *upplifanir,* e. *experiences*) sem notendur hafa hannað. Þeir eru hannaðir með sérsmíðaðri útgáfu af forritunarmálinu Lua og leikjavélinni Roblox Studio. Vettvangurinn er í sjálfu sér ókeypis en hægt er að kaupa vörur innanleikjar í formi sýndargjaldmiðilsins Robux. Leikjahönnuðir geta sjálfir hannað vörurnar sem kosta Robux. Þar að auki er til stórt sýndarhagkerfi sem byggist á Robux-gjaldmiðlinum og slíkum vörum. Hönnuðir geta skipt Robux sem þeir hafa aflað fyrir raunverulegan gjaldmiðil með því að notfæra sér þjónustu er kallast „Developer Exchange“. Einnig hefur Roblox verið notaður til þess að halda ímyndaða tónleika, viðburði og auglýsingaherferðir.

Roblox hóf starfsemi sína í litlum mæli, bæði hvað varðar notendafjölda og umfang fyrirtækisins, en tók að vaxa ört á seinni hluta ársins 2010. Kórónuveirufaraldurinn hraðaði þessari þróun enn frekar. Árið 2020 höfðu yfir 5.000 leikir á Roblox verið spilaðir yfir milljón sinnum, og yfir 20 leikir höfðu verið spilaðir meira en milljarð sinnum. Þótt gagnrýnendur hafi gefið Roblox jákvæða dóma hefur vettvangurinn mætt mikilli gagnrýni fyrir ritskoðun sína, sem hefur leitt til mikils magns af kynferðislegu efni eða pólitísku öfgaefni á vettvanginum. Einnig hefur fyrirtækið verið gagnrýnt fyrir meinta hámarksnýtingu barna og örmillifærslna (e. microtransactions) í ábataskyni. Roblox hefur verið takmarkaður eða bannaður í nokkrum löndum, þar á meðal í Kína, Tyrklandi og Jórdaníu.

## Tilvísanir
Adolph Tidemand

**Adolf Tidemand** (14. ágúst 1818 – 24. ágúst 1866) var norskur listmálari. Hann nam við listaskóla í Dusseldorf í Þýskalandi. Meðal þekktustu verka hans eru „Haugjanerne", „Selförin", „Selvistin", „Heimkoma bjarnveiðimannanna", „Áflogin i bændabrúðkaupinu". Hann málaði ásamt landslagsmálaranum Gude verkið „Brúðarförin í Harðangri", „Fjarðarnóttin", og „Fiskimenn í sjávarháska".
## Nokkur málverk eftir Tidemand

Mynd:Adolph Tidemand & Hans Gude - Bridal Procession on the Hardangerfjord - Google Art Project.jpg|Brúðarförin í Harðangri
Mynd:Norske_Folkelivsbilleder_14_-_Slagsmaal_i_et_Bondebryllup_(Adolph_Tidemand).jpg|Áflogin í bændabrúðkaupinu
Mynd:Adolph Tidemand - The Return of the Bear Hunter - Bjørnejegerens hjemkomst - Detail - IMG 9664asa.jpg|Heimkoma bjarnveiðimannanna
Mynd:Adolph_Tidemand_-_Traditions_of_Christmas_-_Juleskikk_-_IMG_9736aq_(cropped).jpg|Norskir jólasiðir
Mynd:Adolph Tidemand - Low Church Devotion - Google Art Project.jpg|Haugjanerne
Mynd:Tidemand De ensomme gamle.jpg|Gamle Ensomme
Mynd:Hans Gude & Adolph Tidemand - Lystring på Krøderen - Google Art Project.jpg|Lystring på Krøderen


## Heimild

* Skírnir, 01.01.1877, Bls. 158
Bramall Lane

**Bramall Lane** er knattspyrnuvöllur í Sheffield á Englandi og heimavöllur Sheffield United.  Völlurinn er elsti knattspyrnuleikvangur í heimi sem tekur tugþúsundir áhorfenda. Fyrst var hann krikketvöllur.

## Heimildir
*
Carrow Road

**Carrow Road** er knattspyrnuvöllur í Norwich á Englandi og heimavöllur Norwich City. Völlurinn tekur rúm 27.000 í sæti. 

## Heimildir
*